Zaradi judovskega priseljevanja je že takoj po ustanovitvi mandata prišlo do nasprotovanja Arabcev in nemirov, zaradi česar je britanska uprava v želji pomiritve arabske večine uvedla omejitve priseljevanja Judov in si posledično nakopala nasprotovanje tako arabske, kot tudi judovske strani. Leta 1936 je po seriji manjših konfliktov izbruhnila velika arabska vstaja. Med vstajo so Arabci napadali Jude in uničevali njihovo lastnino. Posledično so začele nastajati judovske milice (Hagana in Irgun), ki so izvajale povračilne napade proti Arabcem, pomagale pa so tudi Britancem pri dušenju upora.